Document ID: /roh_data/filtered/Bilingualer_Corpus_interleaved-it-rm.jsonl.gz/821

This is a text translated from Italian to Rumantsch Grischun.
Esposizione pubblica dell'adeguamento del piano direttore per l'area di servizio Viamala

Dalla metà del 2002 con la modifica della prassi della Confederazione le aree di servizio possono venire realizzate anche nelle immediate vicinanze di un'uscita autostradale. Con questa modifica della prassi la nuova ubicazione stabilita Thusis "Rheinau" viene ora inserita nel piano direttore cantonale. L'esposizione pubblica dell'adeguamento del piano direttore avrà luogo dal 2 ottobre al 2 dicembre 2003. Verrà esposto contemporaneamente anche il piano direttore regionale.

Dato che dal 2002 le aree di servizio autostradali possono essere realizzate anche nelle immediate vicinanze di un'uscita autostradale, è stata eseguita una nuova valutazione dell'ubicazione per un'area di servizio nella zona Domigliasca / Schams. Questi lavori sono stati eseguiti in stretta collaborazione tra il Cantone e la regione. Sono state esaminate le località di Rodels, Cazis, Thusis, Sils e Zillis che hanno mostrato un interesse. Dalla valutazione dell'ubicazione è emersa come più adatta la località di Thusis "Rheinau".

Piano direttore ancora con ubicazione "Cazis"

Dopo che all'inizio di settembre il Comune di Thusis ha approvato la realizzazione dell'area di servizio autostradale, si procede ora all'inserimento nel piano direttore cantonale. Uno dei presupposti per la realizzazione di un'area di servizio autostradale nelle vicinanze di un'uscita è tra l'altro il suo inserimento nel piano direttore cantonale.

Il piano direttore cantonale approvato di recente dal Consiglio federale contiene ancora l'ubicazione Cazis per la realizzazione di un'area di servizio. La modifica della prassi federale è avvenuta poco prima della decisione del Governo concernente tutto il piano direttore cantonale. In seguito alla modifica della prassi è stata apportata nel piano direttore cantonale una relativa annotazione. Con l'attuale adeguamento del piano direttore quest'ultimo viene adeguato alla situazione mutata.

Periodo di consultazione di due mesi

L'esposizione pubblica di questi documenti avrà luogo dal 2 ottobre al 2 dicembre 2003. Durante l'esposizione pubblica ognuno potrà sollevare obiezioni e dare suggerimenti in relazione ai piani direttori esposti. L'esposizione pubblica avrà luogo a Coira e Thusis. Parallelamente all'esposizione pubblica si terrà la consultazione nei comuni della regione e nell'Amministrazione cantonale nonché l'esame preliminare dell'adeguamento del piano direttore cantonale presso la Confederazione. In seguito si procederà alla correzione del progetto, alle decisioni e alle approvazioni del piano direttore regionale e cantonale. L'elaborazione di un progetto di esposizione conforme al diritto sulle strade nazionali nonché l'adeguamento della pianificazione locale del comune di Thusis saranno poi i passi successivi.

Informazione per i media:

Documentazione scaricaricabile

qui

.

Organo: Ufficio di pianificazione

Fonte: it Ufficio di pianificazione

Data: 29.09.2003

Exposiziun publica da l'adattaziun dal plan directiv davart il restaurant d'autostrada Viamala

Restaurants d'autostrada dastgan vegnir realisads dapi la midada da la pratica da la confederaziun da la mesadad da l'onn 2002 er en directa vischinanza d'ina sortida d'autostrada. Il plaz Tusaun "Rheinau" ch'è vegnì fixà da nov vegn ussa integrà en il plan directiv chantunal pervi da questa midada da la pratica. L'exposiziun publica da l'adattaziun dal plan directiv succeda dals 2 d'october fin ils 2 da december 2003. Il medem mument vegn er exponì il plan directiv regiunal.

Perquai che restaurants d'autostrada dastgan vegnir construids en directa vischinanza da sortidas d'autostrada, è puspè vegnida fatga ina valitaziun dal plaz per in restaurant d'autostrada en la regiun Tumleastga / Val Schons. Questas lavurs èn vegnidas realisadas en stretga collavuraziun dal chantun e da la regiun. Ins ha examinà ils plazs Roten, Cazas, Tusaun, Seglias e Ziràn. Quellas vischnancas avevan mussà in interess correspundent. Da la valitaziun dal plaz è resortì il plaz Tusaun "Rheinau" sco il meglier da tuts.

Plan directiv anc cun il plaz "Cazas"

Suenter che la vischnanca da Tusaun ha approvà l'entschatta da settember la realisaziun dal restaurant a l'autostrada, succeda ussa l'integraziun en il plan directiv chantunal. Ina da las premissas per realisar in restaurant d'autostrada en vischinanza d'ina sortida d'autostrada è tranter auter sia integraziun en il plan directiv chantunal.

Il plan directiv chantunal ch'è vegnì approvà da curt dal cussegl federal cuntegna anc il plaz Cazas per la realisaziun d'in restaurant d'autostrada. La midada da la pratica da la confederaziun è succedida pir curt avant la deliberaziun dal plan directiv general chantunal tras la regenza. Pervi da la midada da la pratica è vegnida inditgada ina remartga correspundenta en il plan directiv chantunal. Cun l'adattaziun dal plan directiv currenta vegn il plan directiv adattà a las relaziuns midadas.

Consultaziun durant dus mais

L'exposiziun publica da quests documents ha lieu dals 2 d'october 2003 fin ils 2 da december 2003. Durant l'exposiziun publica po mintgin far objecziuns e propostas tar ils plans directivs exposts. L'exposiziun publica ha lieu a Cuira ed a Tusaun. Parallelamain a l'exposiziun publica ha lieu la consultaziun tar las vischnancas da la regiun e tar l'administraziun chantunala sco er l'examinaziun preliminara dal plan directiv chantunal tar la confederaziun. Suenter succeda la repassada dal project, la deliberaziun e l'approvaziun dal plan directiv regiunal e chantunal. Ils proxims pass èn alura l'elavuraziun d'in project d'exposiziun tenor il dretg davart las vias naziunalas sco er l'adattaziun da la planisaziun locala da la vischnanca da Tusaun.

Rinviament per las medias:

Chargiar

qua

la documentaziun sin l'agen computer.

Gremi: uffizi da planisaziun

Funtauna: rg uffizi da planisaziun

Data: 29.09.2003